LB.Kunstkulturkreativitet


 * Kunst, kultur og kreativitet på Lønneberget**

I følge rammeplanen skal barnehagen sørge for at barna får estetiske erfaringer med kunst og kultur, og at barna skal støttes i å være aktive og skape egne kunstneriske og kulturelle uttrykk (KD, 2017). På Lønneberget legger vi til rette for dette blant ved å ha ulikt og variert formingsmateriell tilgjengelig for barna, og ved at vi oppmuntrer dem til å uttrykke seg estetisk og bearbeide opplevelser og følelser gjennom varierte formingsaktiviteter. Vi har fokus på gjenbruksmateriell, på den måten får barna se at ”søppel” kan brukes om igjen og gjenskapes til noe nytt og spennende. Vi har et eget teaterrom på avdelingen der vi kan dramatisere eventyr, bøker og sanger. Vi oppmuntrer til dramatisk lek gjennom å tilby barna utkledningstøy, rekvisitter, musikk og bøker.

**Uke 33 og 34**

Denne uken har vi malt på ispinner. Vi hadde mange ispinner til overs inne på formingsrommet. Hva kan vi bruke disse til? Vi kan lage kunst. Ispinne-kunst!



Barna malte først med pensler, og holdt seg til en farge. Etterhvert fant et barn ut at det var mye morsommere og male med fingrene, og at det var spennende og blande farger.



Før malingen størknet, strødde vi glitter på. "De glitrer som frost", sa en av jentene.



Vi limer ispinnene sammen, slik at vi får ulike former og mønstre. Det var veldig spennene og se hvor forskjellige barna gikk løs på oppgaven, og hvordan de formet ispinnene.

**Uke 32**

Kan vi male med ballong? Det har vi på Lønneberget testet ut, og resultatene ble fantastiske. Vi blåste opp mange ballonger, noe som var kjempe gøy. Spesielt gøy var det å blåse opp ballongen, for å så slippe den før vi knyttet knute. Ballongen fløy rundt i rommet og prompet, til alle barnas store glede. Barna valgte fargene de ønsket å bruke, og påførte disse direkte på ballongen. Barna "hoppet" så rundt på arket med ballongen. Det var spennende og se hvordan fargene ble blandet, og hvordan maleriene var i endring ettersom ballongen "hoppet" rundt. Barna syntes det var veldig morsomt! Sjekk disse fantastiske kunstverkene! Her ligger de til tørk, nå henger de på veggen inne på avdelingen. Kom inn og ta en titt.

**Uke 31**

Denne uken tok vi med oss staffeli og malesaker ut på barnehagens uteområde. Barna fikk bruke den tiden de ønsket, og det var mange dypt konsentrerte kunstnere som svingte penselen, mens de fortalte ivrige tilskuere hva de malte.





Ved å legge penslene på denne måten, blandes ikke alle fargene, og barna blir mer bevisste i sine fargevalg. De øver også på å vente på tur når penselen til fargen de ønsker er opptatt.



Barna beundrer hverandres kunst, peker og er nysgjerrig på hva som males. Barna viser stolthet over å fortelle om sine egne kunstneriske uttrykk.